آذربايجان تاريخينين شانلي صحيفه لريندن بيري ساييلان آلدونلارو بابك حركاتي و اونون تاريخي ، تاسفلر اولسون داها چوخ آلدونلارين  قاطي دوشمني و تعصبلو مخالفلري طرفيندن يازيلميش دير. اونا گوره بو گونه قده ر موضوعيا عايد موجود اولان چوخلو اويدورما و تحريفلر چوخ آز تدقيقاتچييا آشكارلانميشدير. فارسلارين سرخ جامگان و يا خرمي ، عربلرين الحمرا آدلانديرديغي آلدونلار حاققيندا اورتا عصر عرب خلافتيني تمثيل ائدن مولفلر اولدوقجا غرضلي و تحريف ائديلميش بيلگيل وئرميش لاكين همين اويدورولموش معلوماتلاري بئله ، چوخ دقتله آراشديران هر تدقيقاتچي آلدونلاري چوخلو گئرچكليكلري اوزه چيخارا بيلر.